open-index/open-wikipedia-markdown huggingface dataset:
Դու կարո՞ղ ես գաղտնիք պահել

**«Դու կարո՞ղ ես գաղտնիք պահել»** (), Սոֆի Քինսելլայի առաջին ոչ սերիական վեպը, որն առաջին անգամ լույս է ընծայել *Dial Press Trade Paperback* հրատարակչությունը (Մեծ Բրիտանիա) 2003 թվականին։ Գրքի գլխավոր հերոսուհին ընկնում է անախորժ դրության մեջ, երբ պարզվում է, որ իր նոր ղեկավարին հայտնի են իր բոլոր գաղտնիքները։ Խնդիրն այն է, որ նա ինքն է նրան պատմել ամեն ինչ՝ չիմանալով, թե ով է նա իրականում։

## Սյուժե
Էմման գեղեցիկ ու երիտասարդ աղջիկ է Անգլիայից։ Նա կայուն, բայց ձանձրալի հարաբերությունների մեջ է «իդեալական» տղայի հետ, և ամեն կերպ ձգտում է բարձրանալ կարիերայի սանդուղքով բազմազգ կորպորացիայում, որի կենտրոնական գրասենյակը գտնվում է Լոնդոնում։ Ինքնաթիռով թռչելիս ընկնելով մրրկային շարժման մեջ՝ Էմման վախից իր գաղտնիքները պատմում է հարևան նստատեղին նստած գեղեցկատես անծանոթին։ Ի զարմանս իրեն՝ Էմման հասկանում է, որ անծանոթն այն ընկերության գլխավոր տնօրենն է, որտեղ ինքն աշխատում է։

## Հրատարկությունների տարբերություններ
Վեպի ամերիկյան հրատարակությունը որոշակիորեն տարբերվում է բրիտանականից, օրինակ՝ գրքի սկզբով, երբ Էմման տղային օգնում է ընտրել խաղալիք ինքնաթիռում։ Այդ էպիզոդը բացակայում է ամերիկյան հրատարակությունում։ Դրանից հետո Էմման գնում է լոգարան՝ զուգահեռաբար զրուցելով իր ընկերուհի Լիսսայի հետ նրա ընկերոջ մասին։ Ավելի ուշ Լիսսան Էմմային պատմում է, որ հենց նոր լինելով ակումբում, տեսել է Էվան ՄաքԳրեգորին։ Բրիտանական հրատարակությունում ընկերուհու հետ զրուցելու ժամանակ Էմման ոչ թե գնում է լոգարան, այլ նշան է անում ձեռքին։ Դրանից բացի, ամերիկյան տարբերակում կա էպիզոդ, որում Էմման ու նրա ընկեր Քոննորն ուզում են, որ Էմմայի ղեկավարն իրենց տեսնի սիրով զբաղվելիս։ Բրիտանական հրատարակությունում, ընդհակառակը, նրանք փորձում են մնալ աննկատ։

## Էկրանավորում
Վեպի համանուն էկրանավորումը, որը թողարկվել է 2019 թվականի սեպտեմբերի 13-ին, նկարահանվել է Փիթեր Հաթչինսգի սցենարով։ Ռոմանտիկական կատակերգությունում գլխավոր դերերը կատարել են Ալեքսանդրա Դադդարիոն և Թայլեր Հեքլինը։

## Ծանոթագրություններ

Կատեգորիա:Անգլերեն վեպեր
Կատեգորիա:Էկրանավորված բրիտանական վեպեր
Կատեգորիա:Վեպեր սիրո մասին
Էլեն Արթուր

**Էլեն Լյուիս Հյորնդոն Արթուր** (), ԱՄՆ նախագահ Չեսթեր Արթուրի կինը։

## Կենսագրություն
Էլեն Հյորնդոնը ծնվել է Կալպեպեր քաղաքում՝ ռազմածովային սպա Վիլյամ Լյուիս Հյորնդոնի ընտանիքում, ով հայտնի է դարձել 1857 թվականին, երբ փոթորիկի ժամանակ նա փրկել է «Կենտրոնական Ամերիկա» նավի անձնակազմին և ուղևորներին, ինչպես նաև Ֆրենսիս Էլիզաբեթ Հանսբորո Հյորնդոնինн։ Էլենը նաև ԱՄՆ-ի ռազմածովայի ուժերի կոմանդեր Մեթյու Ֆոնտեյն Մորիի զարհունի էր։

## Սիրավեպ և հարսանիք
Էլեն Հյորնդենը Չեսթեր Արթուրի հետ ծանոթացել է 1856 թվականին Նյու Յորքում՝ իր զարմիկ Դեբնի Հյորնդոնի միջոցով։ Կարճ սիրահետումից հետո Արթուրը Նյու Յորքի Սարատովա Սփրինգս հյուրանոցում առաջարկություն է արել նրան։

1859 թվականի հոկտեմբերի 25-ին Նյու Յորքի Կելվերի եպիսկոպոսական եկեղեցում տեղի ունեցավ Էլեն Հյորնդոնի և Չեսթեր Արթուրի հարսանիքը։ Հարսանիքը եղել է Էլենի հոր՝ Վիլյամ Լյուիսի ծննդյան օրը։

Ունենալով սոպրանո՝ Էլեն Արթուրը երգել է Նյու Յորքի Մենդելսոն-Գլի ակումբում։ Ամուսինների ամուր ամուսնությունը լարված էր Չեսթերի քաղաքական կյանքով և քաղաքացիական պատերազմով։ Այն ժամանակ, երբ ամուսինը Նյու Յորքի աշխարհազորում էր հակամարտության ժամանակ, Էլենը գաղտնի ցավակցել է Համադաշնությանը, որի կողմից կռվել են նրա հարազատներից շատերը։

## Երեխաներ
Չեսթեր Արթուրը և Էլեն Հյորնդոնը ունեցան երկու զավակ և դուստր՝
* **Վիլյամ Լյուիս Հյորնդոն Արթուր** (1860-1863)
* **Չեսթեր Ալան Արթուր II** (1864-1937)`1885 թվականին նա ավարտել է Փրինսթոնի համալսարանը և այնուհետև ընդունվել Կոլումբիայի իրավաբանական դպրոց։ Մահվան օրը նախագահ Արթուրը որդուն զգուշացրել է չզբաղվել քաղաքականությամբ։ 1900 թվականին ամուսնացավ Մայրա Թաունսենդի հետ։ 1927 թվականին զույգը բաժանվում է։ Ի վերջո, նա բնակություն է հաստատում Կոլորադո Սպրինգսում։ 1934 թվականին ամուսնացել է Ռովենա Գրեյվսի հետ, ով զբաղվում էր անշարժ գույքի և ապահովագրական գործերով։
* **Էլեն Հենսբորո Հյորնդոն Արթուր** (1871—1915) - նա ամուսնացավ Չարլզ Պինկերտոնի հետ և բնակվեց Նյու Յորքում։

## Մահ
1880 թվականի հունվարին Էլեն Արթուրը, ով վատառողջ էր, համերգի ուղևորվելուց հետո մրսեց։ Նրա մոտ զարգացավ թոքաբորբը և երկու օր անց՝ 1880 թվականի հունվարի 12-ին, տիկին Արթուրը մահացավ։ Նրան թաղել են Նյու Յորքի Օլբանի նահանգում գտնվող ընտանեկան դամբարանում։

Նախագահի քույրը՝ Մերի Մաքելրոյը, ծառայել է որպես Առաջին տիկին և հոգ է տարել հանգուցյալի երեխաների մասին։

## Ծանոթագրություններ

## Արտաքին հղումներ
* Эллен Артур на сайте Whitehouse.gov
* Эллен Херндон Артур
* President with 80 pairs of pants

Կատեգորիա:ԱՄՆ-ի առաջին տիկիններ
Կատեգորիա:Թոքաբորբից մահացածներ
Կատեգորիա:ԱՄՆ-ի քաղաքական գործիչներ
Դմիտրի Գրիգորենկո

**Դմիտրի Գրիգորենկո** (, ), ռուս պետական և քաղաքական գործիչ, տնտեսագետ։ Ռուսաստանի Դաշնության Կառավարության նախագահի տեղակալ՝ Կառավարության աշխատակազմի ղեկավար 2020 թվականի հունվարի 21-ից։ Ռուսաստանի Դաշնության 2-րդ դասի գործող պետական խորհրդական։

Ռուսաստանի Դաշնության Դաշնային հարկային ծառայության ղեկավարի տեղակալ (2013-2020)։

## Կենսագրություն

Դմիտրի Գրիգորենկոն ծնվել է 1978 թվականի հուլիսի 14-ին Տյումենի մարզի Նիժնեվարտովսկում։

2000 թվականին ավարտել է Կուբայի պետական համալսարանի տնտեսագիտության, իրավունքի և բնական մասնագիտությունների ինստիտուտը՝ «Իրավագիտության» մասնագիտությամբ և Միջազգային ձեռնարկատիրության և մենեջմենթի Կուբանի ինստիտուտը՝ «Ֆինանսներ և վարկ» մասնագիտությամբ։

2000 թվականի հոկտեմբերից աշխատել է հարկային մարմիններում։

2000-2003 թվականներին որպես 1-ին կարգի մասնագետ աշխատել է Կրասնոդարի. № 4 հարկային տեսչությունում։

2003 թվականին՝ № 2 խոշոր հարկատուների միջտարածաշրջանային տեսչության գլխավոր պետական հարկային տեսուչ։

2003-ից մինչև 2004 թվականը՝ Ռուսաստանի Դաշնության հարկերի և տուրքերի նախարարության շահույթի հարկման դեպարտամենտի համահավաք-վերլուծական բաժնի գլխավոր հարկային տեսուչ (այժմ՝ Դաշնային հարկային ծառայություն)։

2004-2006 թվականներին՝ Դաշնային հարկային ծառայության շահույթի (եկամտի) հարկման և հարկային հաշվառման վարչության վերլուծական բաժնի պետի տեղակալ, առևտրային կազմակերպությունների հարկման և հարկային հաշվառման բաժնի պետ։

2006 թվականից մինչև 2008 թվականը եղել է Դաշնային հարկային ծառայության շահութահարկի վարչարարության և հարկային հաշվառման վարչության առևտրային կազմակերպությունների շահութահարկի վարչարարության բաժնի պետ։

2008-2012 թվականներին՝ Շահութահարկի և հատուկ հարկային ռեժիմների բաժնի պետ, Դաշնային հարկային ծառայության հարկման վարչության պետի տեղակալ։

2012-2013 թվականներին՝ Դաշնային հարկային ծառայության հարկման վարչության պետ։

2013 թվականի օգոստոսից մինչև հոկտեմբեր՝ Դաշնային հարկային ծառայության իրավաբանական անձանց հարկման վարչության պետ։

2013 թվականի հոկտեմբերից ՌԴ Դաշնային հարկային ծառայության ղեկավարի տեղակալ։

2020 թվականի հունվարի 21-ին ՌԴ նախագահ Վլադիմիր Պուտինը Դմիտրի Գրիգորենկոյին նշանակել է Ռուսաստանի Դաշնության կառավարության աշխատակազմի ղեկավար՝ փոխվարչապետ։

## Ծանոթագրություններ

## Արտաքին հղումներ
* Биография Дмитрия Григоренко на сайте Федеральной налоговой службы РФ 

Կատեգորիա:Ռուսաստանի քաղաքական գործիչներ
Կատեգորիա:Ռուս տնտեսագետներ
Կատեգորիա:Ռուս պետական գործիչներ
TERNOVOY

**TERNOVOY** (Օլեգ Տերնովոյ, նախկինում ելույթ է ունեցել Terry կեղծանվամբ, ), ռուսական ռեփեր, ուզբեկական ծագմամբ երգիչ, ՏՆՏ հեռուստաալիքով ցուցադրվող «Երգեր» հաղորդման հաղթողը, Black Star Inc. 2018-2021 լեյբլի արտիստ։

## Կենսագրություն
Օլեգ Նիկոլայեվիչ Տերնովոյը ծնվել է 1993 թվականի հոկտեմբերի 31-ին Տաշքենդ քաղաքում, Ուզբեկստան։ Դպրոցն ավարտելուց հետո ընդունվել է բժշկական ուսումնարան և մոտ մեկ ամիս աշխատել է բուժակ։ Որոշ ժամանակ անց ընդունվել է թատերական ինստիտուտ և 2016 թվականին ընդունել են Ուզբեկստանի Ակադեմիական ռուսական թատրոնի խումբ, որտեղ աշխատել է 2 տարի։

Նա սկսեց ստեղծագործական գործունեությամբ զբաղվել դեռահաս տարիքում։ 16 տարեկանում սկսեց բանաստեղծություններ գրել, իսկ արդեն 17-ում՝ երգեր։ 2013 թվականին մասնակցել է «Երիտասարդ արյուն»-ի քասթինգում, որի գլխավոր նպատակն էր Black Star լեյբլի հետ պայմանագրի կնքումը։ Հասել է մինչև եզրափակիչ, բայց պայմանագիրը ստացավ Natan-ը (Black Star լեյբլի արտիստ)։

2017 թվականին Օլեգը մասնակցեց «Երգեր» շոուի քասթինգին, որտեղ հայտնվեց Տիմատիի թիմում և հաղթեց, ստանալով 5 մլն ռուբլի և Black Star լեյբլի հետ պայմանագիր։ Սակայն շոուում հայտնվելու առաջին փորձը անհաջող էր, նրան չընդունեցին առաջին քասթինգին։ Հաջորդ օրը Օլեգը որոշեց ևս մեկ անգամ փորձել և նորից գնաց քասթինգին, փոխելով իմիջը և անկետայի կենսագրությունը։

2018 թվականին թողարկեց իր գլխավոր հիթերը. «Դոմոֆոն», «Մեգա» и «Մերկուրի», որոնք հայտնվել են երաժշտական հիթ շքերթների առաջին տողերում։ ինչպես նաև շոուին Օլեգը Եգոր Կրիդի հետ ձայնագրել է «Ապագա նախկին» երգը, որը հայտնվել է երաժշտական հիթ շքերթում։ Նախագծի ավարտից հետո՝ 2018 թվականի սեպտեմբերի 20-ին թողարկեց «Ոչ սիրո մասին» քնարական երգը, իսկ արդեն դեկտեմբերի 6-ին կայացավ տեսահոլովակի պրեմեիրան։

2019 թվականին թողարկեց «Տիեզերք» երգը և տեսահոլովակը։ Իր խոստովանությամբ, հենց այս երգի մեջ է նա դրել իր ամբողջ հոգին և իր բոլոր երգերի մեջ համարում է ամենակարևորը։ Ինչպես նաև նույն թվականի նոյեմբերին Միշա Մարվինի հետ ( Black Star լեյբլի արտիստ) թողարկեց «Ատոմներ», որը դարձավ ՍՏՍ-ի «Լողլող մարդիկ» սերիալի սաունդթրեքը։

## Սկավառակագրություն
#### Սինգլներ

* 2018 — «Հրթիռ» (Տիմատի feat. Մոտ & Եգոր Կրիդ & Սկրուջի & НАZИМА)
* 2018 — «#ՍԱԻՄՆԷ Սերունդ» (feat. DanyMuse)
* 2018 — «Ոչ սիրո մասին»
* 2019 — «Քո հետ հեշտ է ինձ»
* 2019 — «Մեծ բիզնես․ մենք ենք» (feat. Natan & Միշա Մարվին)
* 2019 — «Կենդանակերպ»
* 2019 — «Do what you can’t»
* 2019 — «Ամեն օր»
* 2019 — «Molly»
* 2019 — «Հեռացիր» (feat. Amchi  Alex Shik & Meet Radio Edit)
* 2019 — «Տիեզերք»
* 2019 — «Ատոմներ» (feat. Միշա Մարվին)
* 2019 — «Անքնություն»
* 2020  — «ՊոպկորՄ»
* 2020  — «Love Dilla»
*2020 — «Մարտաֆիլմ»
* 2020 — «Ժե դու»
* 2020 — «Ժե դու» (feat. Zomb, Slame & ST longmix)
* 2020 — «Փոքրիկ աղջիկ»
* 2021 — «Monster»

## Մրցանակներ և անվանակարգեր

## Ծանոթագրություններ

Կատեգորիա:Բեմական կեղծանուններ
Կատեգորիա:Ուզբեկ երգիչներ
Կանադայի դիմանկարների պատկերասրահ

**Կանադայի դիմանկարների պատկերասրահ** (), կանադական արվեստի հավաքածու՝ մասնագիտացած դիմանկարչության մեջ։ Այն հիմնադրվել է 2001 թվականի հունվարի 23-ին Կանադայի կառավարության կողմից՝ որպես Կանադայի գրադարանների և արխիվների ծրագիր։

## Պատմություն
XIX դարից ի վեր Գրադարանը հավաքել է նկարների և դիմանկարների մեծ հավաքածու, որոնցից գրեթե բոլորը պահվում են Քվեբեկի Գատինո քաղաքի իր արխիվներում։ 2001 թվականին հայտարարվեց հավաքածուն ընդմիշտ տեղափոխելու հրաման՝ Օտտավա, Օնտարիո, իսկ նախնական ծրագրերը կոչ էին անում դրա բացումը 2004/2005 թվականներին, բայց այս հրամանն մինչև այժմ թերի է։ Գրադարանն իր արխիվների հավաքածուով շարունակում էր համագործակցել Կանադայի թանգարանների, պատկերասրահների և այլ հաստատությունների հետ։

Ենթադրվում էր, որ նոր պատկերասրահ պետք է ստեղծվեր Օտտավայում հենց այս հավաքածուով։ Մինչդեռ Կանադայի դիմանկարների պատկերասրահը հանրությանը ներկայացնում էր իր հավաքածուն շրջիկ ցուցահանդեսներում։ Նրա «Դիմանկարները փողոցներում» շարքը բերեց դիմանկարային մեծ հեղինակություն Կանադայի քաղաքներում, ներառյալ Օտտավան, Քվեբեկը և 2010-ին՝ Վանկուվերը։

Մինչև 2006 թվականը Օտտավայի Վելինգթոն-սթրիթ փողոցի 100 հասցեում գտնվող ամերիկյան դեսպանատան նախկին շենքում վերանորոգման և կառուցապատման աշխատանքներ են տարվել։ Ենթադրվում էր, որ այդ շենքն ավարտին հասցնելուց հետո պատկերասրահի հավաքածուն կցուցադրվեր այնտեղ, որը ծրագրված էր 2007 թվականին։ Սակայն 2006 թվականին նախագիծը դադարեցվեց պահպանողական կառավարության կողմից, որը կարծում էր, որ թանգարանը պետք է տեղակայվեր Կալգարիում և ֆինանսավորվեր Էնկամա էներգետիկ ընկերության կողմից։

Մասնավորապես, Էնկամայի հետ քննարկումներ եղան թանգարանը որոշ ցուցանմուշներ իրենց ընկերության գրասենյակի աշտարակում ներառելու մասին։ 2007 թվականի հունիսի դրությամբ, լրացուցիչ պատկերասրահային տարածքի շինարարությունը դեռ չէր սկսվել, և երկու շաբաթ անց Էնկաման հայտարարեց, որ պատկերասրահը չի տեղափոխվի Կալգարիի իրենց նոր գրասենյակային աշտարակ։

Հավաքածուն այլ կորպորացիաների մասնավոր վայրերում ցուցադրելու համար անցկացվող մրցակցությունը ստացավ հայտեր Էդմոնտոնից, Կալգարիից և Օտտավայից, բայց այդ մրցույթը չեղարկվեց 2008 թվականի նոյեմբերին։ Օտտավայի սահմաններից դուրս պատկերասրահ տեղադրելու գաղափարը հանգեցրել Է Սենատի դժգոհությանը, որը և անօրինական դարձրեց Օտտավայի սահմաններից դուրս պատկերասրահի տեղափոխումը։

## Ծանոթագրություններ

## Արտաքին հղումներ

* Portrait Gallery of Canada homepage 
* On-line Portrait Portal 

Կատեգորիա:2001 հիմնադրումներ Կանադայում
Կատեգորիա:2001 հիմնադրված թանգարաններ
Կատեգորիա:Ազգային պատկերասրահներ
Կատեգորիա:Կանադայի ազգային թանգարաններ
Սիրունիկը (ֆիլմ, 2014)

**«Սիրունիկը»** (, *Khoobsurat*), հնդկական գեղարվեստական ֆիլմ`կատակերգական և մելոդրամայի տարրերով։ Թողարկվել է 2014 թվականի սեպտեմբերի 19֊ին։ Հանդիսանում է 1980 թվականի նույնանուն ֆիլմի ռեմեյքը։ Գլխավոր դերերը կատարել են Սոնամ Կապուրը և պակիստանցի դերասան Ֆավադ Խանը, որի դեբյուտը տեղի է ունեցել Բոլիվուդում։ Վարձույթում ստացել է «միջինից ցածր» կարգավիճակ։

## Սյուժե
Միլի Չակրավարտին տաղանդավոր ֆիզիոթերապևտ է։ Այցելում է արքայական ընտանիքին՝ հիվանդ թագավոր Շեխար Ռաթհորին բուժելու համար։ Ծագումով միջին կարգի ընտանիքից, ինքնաբուխ աղջիկ է։ Նա չի պատրաստվում հետևել Ռաթորի տան հզոր տիրուհու Նիրմալա Դևիի կողմից հաստատված խիստ կանոններին։ Հարկադիրների իրար ձգելու օրենքով Միլին հանդիպում է ազնիվ և քաղաքավարի արքայազնին՝ Վիքրամին, և նրա սրտում սեր է առաջանում։ Կարո՞ղ է Միլին իր թափթփված բնավորությամբ շահել այս ընտանիքի բարեհաճությունը, թե՞ նա կմնա անհամապատասխան արքայազնի համար։

## Դերերում
* Սոնամ Կապուր — Միլի Չակրավարտի
* Ֆավադ Խան — արքայազն Յուվրաջ Վիքրամ Սինխ Ռաթհոր
* Կիրոն Կհեր — Մանջու Չակրավարտի
* Ռաթնա Պաթհակ — Նիրմալա Դևի
* Ամիր Ռազա — Շեխար Սինխ Ռաթհոր
* Ադիթի Ռաո Հիդարի — Կիարա
* Սիմրան Ջեխավի — արքայադուստր Դիվիա Ռաթհոր
* Աշոկ Բանտհիա — Ռամ Սևակ
* Քեյզադ Կոտվալ — Պրատիկ Չակրավարտի
* Րիշաբխ Չադհա — Քաբար Չակրավարտի
* Սիրիուս Սախուկար — Նաուշեր Բանդուկվալա
* Յաշվանտ Սինխ — մահարաջա Սուրաջ Ման Սինխ

## Սաունդթրեք

## Քննադատություն
Bollywood Hungama-ն ֆիլմին տվել է հինգից 2,5 աստղ։

## Մրցանակներ և անվանակարգեր
* Stardust Award կատակերգությունում կամ մելոդրամայում լավագույն կանացի կերպար — Սոնամ Կապուր
* Filmfare Award լավագույն դեբյուտային կերպար  — Ֆավադ Խան
* Filmfare Award անվանակարգ լավագույն կանացի կերպար — Սոնամ Կապուր
* Filmfare Award անվանակարգ լավագույն կանացի վոկալ կադրից դուրս — Սոնա Մոխապատրա («Naina»)

## Ծանոթագրություններ

Կատեգորիա:2010-ականների հինդի ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2014 ֆիլմեր
Կատեգորիա:Walt Disney Pictures ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական ֆիլմեր
Հակակրանք

**Հակակրանք** (, *ἀντι-*` «հակառակ» և *πάθος*՝ «կիրք» բառերից), անբարյացակամության, անբարեհաճության կամ զզվանքի զգացմունք։ Տհաճության էմոցիոնալ վերաբերմունք ինչ-որ մեկի կամ ինչ-որ բանի նկատմամաբ։ Հակադիր է համակրանքին։ Հակակրանքը, ինչպես և համակրանքը, մեծ մասամբ ենթագիտակցության որոշմամբ պայմանավորված անգիտակցական զգացմունք է, բայց այն կարող է առաջանալ նաև գիտակցաբար․ այն մարդկանց, կենդանիների կամ երևույթների նկատմամբ բարոյական գնահատման արդյունքում, որոնք պարսավում են տվյալ հասարակության մեջ ընդունված հայացքների համակարգը։

Հակակրանքն իր աղբյուրով պատկերացում ունի հակակրանքի առարկայի վնասարարության, վտանգավորության և այլանդակության մասին՝ ձեռք են բերված անձնական, ժառանգական փորձով կամ էլ դաստիարակությամբ։ Այս զգացմունքի հիմքում կարող է ընկած լինել անհատի նյարդային համակարգի հատուկ գրգռվածությունը (գերզգայունություն)։

Մարդու կամ կենդանու ժառանգական կամ ձեռքբերովի հակակրանքը այս կամ այն առարկաների նկատմամբ հաճախ ունենում է բնազդային կամ ռեֆլեքսային բնույթ, և որոշ հեղինակների կարծիքով՝ կապված է անհատի, կենսաբանական տեսակի, խմբի կամ էթնոսի ինքնապահպանման խնդրի հետ։

Հոգեբանության և հասարակագիտության մեջ հակակրանքը, ինչպես և համակրանքը, միջանձնային և միջխմբային հարաբերությունների մոտիվացիոն կարգավորիչներից մեկն է։ Բարյացակամության և անբարյացակամության զգացմունքները կարող են լինել քիչ թե շատ անկախ կամ նույնիսկ փոխլրացնող, այսինքն՝ օրինաչափորեն համադրվել մեկ այլ մարդու հանդեպ էմոցիոնալ վերաբերմունքի մեջ (մեկ բևեռի արտահայտվածությունը հակադիրի միաժամանակյա  արտահայտվածությամբ)։

## Միջանձնային հակակրանք
Միջանձնային հակակրանքը հաճախ իռացիոնալ կերպով վերագրվում է վարքագծի կամ որոշակի ֆիզիկական հատկանիշների, որոնք ընկալվում են որպես բնավորության գծեր։ Բացասական զգացողությունը հաճախ տեղի է ունենում արագ և առանց պատճառաբանության։

## Ծանոթագրություններ

## Արտաքին հղումներ
* 
* Л. Я. Гозман. «Психология эмоциональных отношений».

Կատեգորիա:Զգացմունքներ
Կատեգորիա:Հույզեր
Կատեգորիա:Էմոցիաներ
Մահարաշտրայի օրենսդիր ժողով

**Մահարաշտրայի օրենսդիր ժողով** (), Հնդկաստանի Մահարաշտրա նահանգի երկպալատ օրենսդիր ժողով։ Մահարաշտրայի օրենսդիր ժողովն այժմ ունի 289 ընտրված անդամ։ Կառնատակայի օրենսդիր ժողովը անդիպում է Մումբայ քաղաքի Վիդհան Բհավանում։

Մահարաշտրայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Ընտրություններ
Ստորև ներկայացված են Մահարաշտրայի օրենսդիր ժողով անցկացված ընտրությունները։ Առաջին ընտրություններն իրականացվել են 1960 թվականի մայիսի 1-ին`
* 1960 թվականի մայիսի 1 - 1-ին Մահարաշտրայի օրենսդիր ժողով
* 1962 թվականի Մահարաշտրայի օրենսդիր ժողովի ընտրություններ - 2-րդ Մահարաշտրայի օրենսդիր ժողով
* 1967 թվականի Մահարաշտրայի օրենսդիր ժողովի ընտրություններ - 3-րդ Մահարաշտրայի օրենսդիր ժողով
* 1972 թվականի Մահարաշտրայի օրենսդիր ժողովի ընտրություններ - 4-րդ Մահարաշտրայի օրենսդիր ժողով
* 1978 թվականի Մահարաշտրայի օրենսդիր ժողովի ընտրություններ - 5-րդ Մահարաշտրայի օրենսդիր ժողով
* 1980 թվականի Մահարաշտրայի օրենսդիր ժողովի ընտրություններ - 6-րդ Մահարաշտրայի օրենսդիր ժողով
* 1985 թվականի Մահարաշտրայի օրենսդիր ժողովի ընտրություններ - 7-րդ Մահարաշտրայի օրենսդիր ժողով
* 1990 թվականի Մահարաշտրայի օրենսդիր ժողովի ընտրություններ - 8-րդ Մահարաշտրայի օրենսդիր ժողով
* 1995 թվականի Մահարաշտրայի օրենսդիր ժողովի ընտրություններ - 9-րդ Մահարաշտրայի օրենսդիր ժողով
* 1999 թվականի Մահարաշտրայի օրենսդիր ժողովի ընտրություններ - 10-րդ Մահարաշտրայի օրենսդիր ժողով
* 2004 թվականի Մահարաշտրայի օրենսդիր ժողովի ընտրություններ - 11-րդ Մահարաշտրայի օրենսդիր ժողով
* 2009 թվականի Մահարաշտրայի օրենսդիր ժողովի ընտրություններ - 12-րդ Մահարաշտրայի օրենսդիր ժողով
* 2014 թվականի Մահարաշտրայի օրենսդիր ժողովի ընտրություններ - 13-րդ Մահարաշտրայի օրենսդիր ժողով
* 2019 թվականի Մահարաշտրայի օրենսդիր ժողովի ընտրություններ - 14-րդ Մահարաշտրայի օրենսդիր ժողով

## Տես նաև
* Մահարաշտրայի օրենսդիր ժողովի խոսնակների ցանկ
* Մահարաշտրայի օրենսդիր ժողովի խոսնակի տեղակալների ցանկ
* Մահարաշտրայի գլխավոր նախարարների ցանկ
* Մահարաշտրայի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
*   Maharashtra Lok Sabha Elections Website 
* 

Կատեգորիա:1960 հիմնադրումներ
Կատեգորիա:Ազգային ստորին պալատներ
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Կատեգորիա:Մահարաշտրայի օրենսդիր ժողով
Քաղցկեղի դեմ պայքարի համաշխարհային օր

**Քաղցկեղի դեմ պայքարի համաշխարհային օր**, հիշատակի ամսաթիվ, որը նշվում է ամեն տարի փետրվարի 4-ին։ Հռչակել է «Քաղցկեղային հիվանդությունների դեմ պայքարի միջազգային միությունը» (Քաղցկեղի դեմ միջազգային միություն) (UICC)՝ նպատակ ունենալով աջակցել 2008 թվականին գրված «Քաղցկեղի համաշխարհային հռչակագրի» նպատակներին։ Այս միջազգային օրվա նպատակն է բարձրացնել քաղցկեղի՝ որպես ժամանակակից քաղաքակրթության ամենասարսափելի հիվանդություններից մեկը մասին իրազեկվածությունը, ապատեղեկատվության վերացումը, ուշադրություն դարձնել այդ հիվանդության կանխարգելմանը, հայտնաբերմանն ու բուժմանը, դրա խրախուսմանը։ Քաղցկեղի դեմ պայքարի համաշխարհային օրվա առաջնային նպատակը քաղցկեղի պատճառով առաջացած հիվանդությունների ու մահվան դեպքերի էականորեն կրճատումն է, և առիթ է միջազգային հանրությանը միավորելու, որպեսզի վերջ տրվի քաղցկեղի պատճառով առաջացող տառապանքների անարդարությանը։ Քաղցկեղից պաշտպանության միջազգային օրը հանրությանը ցույց են տրվում քաղցկեղի դեմ պայքարում աշխարհի առջև ծառացած խնդիրները և կոչ է արվում UICC-ի անդամ քաղաքական գործիչներին և կազմակերպություններին վերաբերվել քաղցկեղին որպես քաղաքական առաջնահերթություն։ Օրը նշվում է Միավորված ազգերի կազմակերպության կողմից։

Հայտնի է, որ քաղցկեղային հիվանդությունների 43%-ի առաջացումը հնարավոր կլիներ կանխել առողջ վարքի այնպիսի նորմերի միջոցով, ինչպիսիք են.
* Ծխելու սահմանափակում, պայքարը այս երևույթի դեմ,
* Ֆիզիկական ակտիվություն, հավասարակշռված, առողջ սնունդ,
* Պատվաստում լյարդի և արգանդի վզիկի քաղցկեղ առաջացնող վիրուսների դեմ, 
* Խուսափել արևի տակ և սոլյարիում երկար մնալուց։

## Ծանոթագրություններ

## Արտաքին հղումներ
* UICC պաշտոնական կայք 

Կատեգորիա:Առողջապահության համաշխարհային կազմակերպություն
Կատեգորիա:Հանրային առողջություն
Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Կատեգորիա:Ուռուցք
Կատեգորիա:Ուռուցքաբանություն
Կատեգորիա:Փետրվարի 4
Հսկիչ-դրամարկղային մեքենայի կտրոն

[thumb|right|300px|[Գերմանիա|Գերմանական ՀԴՄ կտրոնների տեսակներ]]
**Հսկիչ-դրամարկղային մեքենայի կտրոն**, հակիրճ՝ **ՀԴՄ կտրոն**, Հսկիչ-դրամարկղային մեքենայի միջոցով հատուկ ժապավենի վրա տպագրվող կտրոն։ Ժամանակակից ՀԴՄ-ների մեծամասնությունում տպելու համար օգտագործվում է ջերմաթուղթ։

Որոշ պետություններում ՀԴՄ կտրոնների վրա տեղադրված է պետության տարբերանշանը և որևէ գրությունը, որը թույլ է տալիս պարզել մեքենայի հսկիչ-դրամարկղային մեքենայի արտադրողին և մակնիշը։ Օրինակ, Լիտվայում տպած բոլոր ՀԴՄ կտրոնների վրա կարելի է գտնել LTF գրությունը և երկու լատինական տառից կազմված մեքենայի մակնիշի կոդը։ Պետության տարբերանշանը տեղադրված է նաև իտալական, լեհական, չեխական (*MF*) ՀԴՄ կտրոնների վրա։

## Հայաստան
Հայաստանում գործում է 2004 թվականի նոյեմբերի 22-ին ընդունված «Հսկիչ-դրամարկղային մեքենաների կիրառման մասին» Հայաստանի օրենքը։

Հայաստանում ՀԴՄ-ի միջոցով տպագրվող կտրոնի վրա գրանցվող տեղեկությունները պետք է լինեն հայերենով։

## Ծանոթագրություններ

Կատեգորիա:Մանրածախ առևտուր
Սևրի սինդրոմ

**Սևրի սինդրոմ** (), թուրքական հասարակության շրջանում տարածված համոզմունք համաձայն որի արտաքին ուժերը, հատկապես՝ Արևմուտքը, նպատակամղված է թուլացնել և կազմաքանդել Թուրքիան։ Եզրույթը ծագել է 1920-ական թվականներին՝ Առաջին համաշխարհային պատերազմի հաղթած տերությունների և Օսմանյան կայսրության միջև կնքված Սևրի հաշտության պայմանագրի իրավական ուժ ստանալուց հետո։ Ըստ Սևրի պայմանագրի՝ Օսմանյան կայսրության տարածքը տրոհվում էր հօգուտ քրդերի, Հայաստանի, Հունաստանի, Մեծ Բրիտանիայի, Ֆրանսիայի և Իտալիայի, իսկ թուրքական տիրապետության ներքո մնում էր Անկարայի հարակից որոշ տարածքներն ու ապառազմականացված Կոստանդնուպոլիսը։ Այնուամենայնիվ, անկախության պատերազմի արդյունքում Սևրյան հիմնադրույթները մնում են թղթի վրա, սակայն թուրքական հասարակությունը մինչ օրս զգուշավորություն է պահանջում Արևմուտքի հետ հարաբերություններում։

Ըստ թուրք պատմաբան Թաներ Աքչամի՝ Սևրյան սինդրոմը, ինքնին, ժողովրդի շրջանում տարածված այն մտավախությունն է, թե *«կան ուժեր, որոնք շարունակաբար ձգտում են ոչնչացնել մեզ, և որ պետք է պաշտպանել թուրքական պետությունը այսօրինակ վտանգներից»*։

## Ծանոթագրություններ

## Արտաքին հղումներ
*A century-old treaty haunts the Mediterranean. By Ishaan Tharoor, Washington Post, August 10, 2020

Կատեգորիա:Թուրքիայի պատմություն
Կատեգորիա:Հայ-թուրքական հարաբերություններ
Կատեգորիա:Հույն-թուրքական հարաբերություններ
Երեմիա Օշականցի

**Երեմիա արքեպիսկոպոս Օշականցի** (), հայ հոգևորական գործիչ, Էջմիածնի միաբան, գրիչ (գրագիր, նոտար), ծաղկող։

## Կենսագրություն
Երեմիա Օշականցին եղել է իր ժամանակի նշանավոր գրագիր-նոտարներից, ով աչքի էր ընկել նաև «ծաղկողական» արվեստում և արժանացել Ամենայն Հայոց կաթողիկոսներ Սիմեոն Ա Երևանցու (1763-1780) և Ղուկաս Ա Կարնեցու (1781-1799) թղթերը, հավանաբար՝ կոնդակները, նամակները ու տարաբնույթ գրագրությունները գրելու, նաև նկարազարդելու պատվին։ Նա այն եզակի նկարազարդող-ծաղկող հոգևորականներից է, որի՝ հիշյալ մասնագիտությանը տիրապետելը վկայում է նաև նրա տապանագիրը։

## Մատենագրական վաստակը
Երեմիա Օշականցու մասին մեզ հասած տեղեկությունները հիմնականում իր իսկ ընդօրինակած և ծաղկած ձեռագրերի հիշատակարաններից են, որոնցից երևում է, որ նա ընդօրինակել ու ծաղկել է դեռևս սարկավագության տարիներին։

## Տապանագիր
Երեմիա Օշականցու օրորոցաձև տապանաքարը գտնվում է Էջմիածնի միաբանական գերեզմանոցում, որն ունի 7 տողանի չափածո արձանագրություն։ Տապանագրում Երեմիա Օշականցին հիշատակվում է իբրև «․․․գրագիր յոյժ վարժ և արի, նրբարուեստ ծաղկօղ թղթոցն վեհի․․․»․

## Ծանոթագրություններ

Կատեգորիա:Միջնադարյան հայ հոգևորականներ
Կատեգորիա:Հայ գրիչներ
Սենեգալյան եղտյուրիկ

**Սենեգալյան եղտյուրիկ** () քարադրների ընտանիքի թռչուն։ Ապրում են Աֆրիկայի Ենթասահարայում՝ անձրևոտ անտառներից դուրս։ Ներառում է երեք ենթատեսակ։

## Բնութագիր
Սենեգալյան եղտյուրիկի մարմինն ունի մոտ 34 սմ երկարություն։ Քաշը 160-287 գրամ է։ Պոչն սպիտակ է՝ սև վերջավորությամբ։ Այս թռչունն ունի դեղին երկար ոտքեր և դեղին կտուց։

## Կենսաբանություն
Այս թռչունները սնվում են անողնաշարավոր միջատներով, ինչպես նաև ճիճուներով և խոտերի սերմերով։ Բնում դնում են 3 կամ 4 ձու։

Նրանց արձակած ձայնը լսվում է «պիպ-պիպ»։

Բնության պահպանության միջազգային միությունը (ԲՊՄՄ) այս տեսակը ընդգրկել է հատուկ պահպանության քիչ մտահոգող տեսակների խմբի մեջ։

## Պատկերասրահ

Պատկեր:African wattled lapwing (Vanellus senegallus senegallus).jpg
Պատկեր:African wattled lapwing (Vanellus senegallus lateralis).jpg
Պատկեր:Vanellus senegallus -Kenya -upper body-8.jpg
Պատկեր:Vanellus senegallus 0002.jpg
Պատկեր:Vanellus senegallus-01.jpg
Պատկեր:Vanellus senegallus 0001.jpg
Պատկեր:Wattled Lapwing (Vanellus senegallus).jpg
Պատկեր:Wattled Lapwing (Vanellus senegallus) (45824437324).jpg
Պատկեր:Wattled Lapwing (Vanellus senegallus) (2732556309).jpg
Պատկեր:Vanellus senegallus.jpg
Պատկեր:Vanellus senegallus head (45255071825).jpg
Պատկեր:African Wattled Lapwing (Vanellus senegallus lateralis) 2.jpg
Պատկեր:African Wattled Lapwing (Vanellus senegallus) (6861562613).jpg
Պատկեր:African Wattled Lapwing or Senegal Wattled Plover, Vanellus senegallus at Krugersdorp Game Reserve, Gauteng, South Africa (31539796166).jpg
Պատկեր:African Wattled Lapwing or Senegal Wattled Plover, Vanellus senegallus at Krugersdorp Game Reserve, Gauteng, South Africa (31461759271).jpg
Պատկեր:African Wattled Lapwing or Senegal Wattled Plover, Vanellus senegallus at Krugersdorp Game Reserve, Gauteng, South Africa (30767804863).jpg


## Ծանոթագրություններ

## Արտաքին հղումներ
* Vanellus senegallus на hbw.com
* Vanellus senegallus в The Atlas of Southern African Birds
* *Shorebirds*. Hayman, Marchant и Prater 

Կատեգորիա:Աֆրիկայի թռչուններ
Անդյան եղտյուրիկ

**Անդյան եղտյուրիկ** () քարադրների ընտանիքի թռչուն։

## Տարածվածություն
Անդյան եղտյուրիկները ապրում են Հարավային Ամերիկայում, Անդերում, Արգենտինայում, Բոլիվիայում, Չիլիում, Կոլումբիայում, Էկվադորում և Պերույում։

## Բնութագիր
Այս թռչունի մարմնի երկարությունը մոտ 33 սմ է։ Քաշը 193–230 գրամ է։ Գլուխը մոխրագույն է, աչքերի շուրջը կարմիր օղակներ է, կտուցը կարմիր է սև վերջավորությամբ, ոտքերը նույնպես կարմիր է։ Թևերը կոշտ են, ձիթապտղի կանաչ երանգով։

## Կենսաբանություն
Սրանք աղմկոտ թռչուններ են։ Այս թռչունների սնվելու վերաբերյալ հստակ տեղեկատվություն չկա։ Այս թռչունների ձվերը հայտնաբերվում են հիմնականում հոկտեմբեր-դեկտեմբեր ամիսներին, ավելի քիչ հաճախ՝ հունվար-փետրվար ամիսներին։

Բնության պահպանության միջազգային միությունը (ԲՊՄՄ) այս տեսակը ընդգրկել է հատուկ պահպանության քիչ մտահոգող տեսակների խմբի մեջ։

## Պատկերասրահ

Պատկեր:Vanellus resplendens.jpg
Պատկեր:Andean Lapwing (Vanellus resplendens) (8077602955).jpg
Պատկեր:Andean Lapwing (Vanellus resplendens) (4856947598).jpg
Պատկեր:Andean Lapwing (Vanellus resplendens) on the ground, side view.jpg
Պատկեր:Cotopaxi Nationalpark Ecuador106.JPG
Պատկեր:Andean Lapwing 2015-06-03 (7) (40264827872).jpg
Պատկեր:Vanellus ptiloscelis - 1820-1860 - Print - Iconographia Zoologica - Special Collections University of Amsterdam - UBA01 IZ17200123.tif
Պատկեր:Andean Lapwing 2015-06-03 (5) (40264788662).jpg


## Ծանոթագրություններ

## Արտաքին հղումներ
*  

Կատեգորիա:Հարավային Ամերիկայի թռչուններ
Կատեգորիա:Քարադրներ
Սևաթև եղտյուրիկ

**Սևաթև եղտյուրիկ** () քարադրների ընտանիքի թռչուն։ Հանդիպում է երկու ենթատեսակ։

## Տարածվածություն
Ապրում են Աֆրիկայում։ *V. m. melanopterus* ենթատեսակը տարածված է Եթովպական բարձրավանդակի հյուսիսից մինչև Քենիայի կենտրոնական մասը*,* իսկ *V. m. minor*  ենթատեսակը տարածված է Հարավաֆրիկյան Հանրապետության արևելքում։

## Բնութագիր
Սևաթև եղտյուրիկի մարմնի երկարությունը 26-27 սմ է, քաշը՝ 163-214 գրամ (*minor* ենթատեսակ)։ Կրծքավանդակի վրա կան սև գծեր։ Գլուխը մոխրագույն է։ Մարմնի ներքևի հատվածը սպիտակ է։

## Կենսաբանություն
Սննդի զգալի մասը տերմիտներն են։ Նրանք նաև կերակրվում են սևամարմիններով և մրջյուններով։ Ձվերը բավականին մեծ են և մուգ։ Բնի մեջ սովորաբար հանդիպում է երեք ձու։

Բնության պահպանության միջազգային միությունը (ԲՊՄՄ) այս տեսակը ընդգրկել է հատուկ պահպանության քիչ մտահոգող տեսակների խմբի մեջ։

## Պատկերասրահ

Պատկեր:Vanellus melanopterus, Ngorongoro 1.jpg
Պատկեր:Black-winged Lapwing (Vanellus melanopterus), Tanzania (31608095987).jpg
Պատկեր:Hoplopterus melanopterus - 1820-1860 - Print - Iconographia Zoologica - Special Collections University of Amsterdam - UBA01 IZ17200173.tif
Պատկեր:Black-winged Lapwing, Ngorongoro (2015).jpg
Պատկեր:Lapwing Black-winged 2011 07 24 10 45 22 1094.jpg
Պատկեր:Black-winged Lapwing - Mara - KenyaIMG 3644.jpg
Պատկեր:Black-winged Lapwing, Debre Berhan, Ethiopia.jpg


## Ծանոթագրություններ

## Արտաքին հղումներ
* https://www.hbw.com/species/black-winged-lapwing-vanellus-melanopterus#Taxonomy



Կատեգորիա:Աֆրիկայի թռչուններ
Թատրոնի միջազգային ինստիտուտ

**Թատրոնի միջազգային ինստիտուտ** (ԹՄԻ, ), աշխարհի խոշորագույն թատերական կազմակերպությունն է, որը հիմնվել է 1948 թվականին, թատրոնի և պարի փորձագետների և ՅՈՒՆԵՍԿՕյի կողմից։ Կազմակերպությունը նվիրված է թատերական արվեստին և կարևորում է ՅՈՒՆԵՍԿՕ-յի նպատակները փոխըմբռնման ու խաղաղության և մշակութային արտահայտչականության պաշտպանության համար` անկախ տարիքից, սեռից, համոզմունքներից կամ ազգությունից։ Կազմակերպությունն աշխատում է ազգային և միջազգային մակարդակներում, արվեստի կրթության, միջազգային փոխանակման և համագործակցության և երիտասարդական թրեյնինգների ոլորտներում։ ԹՄԻ-ն ամեն տարի Փարիզում կազմակերպում է Պարի միջազգային օրն ու Թատրոնի համաշխարհային օրը։

## Նպատակներ
Իր առաքելությունն իրականացնելու համար Թատրոնի միջազգային ինստիտուտը.
* քաջալերում է բեմադրական արվեստի ոլորտում (դրամա, պար, երաժշտական թատրոն) գործունեությունը,
* ձգտում է ընդլայնել համագործակցությունները բեմադրական արվեստով զբաղվողների և կազմակերպությունների միջև, ինչպես ազգային, այնպես էլ` միջազգային մակարդակներում,
* ստեղծում է միջազգային գրասենյակներ` տարբեր երկրներում ԹՄԻ կենտրոններ հիմնելու համար,
* հավաքում է փաստաթղթեր, տարածում է ցանկացած տեսակի տեղեկատվություն բեմական արվեստի վերաբերյալ,
* ակտիվորեն համագործակցում է Ազգերի թատրոնի զարգացման համար և խրախուսում ու համակարգում է թատերական կոնգրեսների, վորքշոփների և փորձագետների հանդիպումների, ցուցահանդեսների և համագործակցությունների կազմակերպումը, ինչպես տարածաշրջանային, այնպես էլ` վերտարածաշրջանային մակարդակներում, իր անդամների հետ համագործակցելով,  
* պաշտպանում է բեմական արվեստի ազատ զարգացումն ու օժանդակում է բեմական արվեստների մասնագետների իրավունքների պաշտպանությանը։

## Կազմակերպություն
ԹՄԻ-ն ցանց է` մոտավորապես 92 անդամ կազմակերպություններով։ Տարբեր երկրներում կազմակերպության կենտրոնները միավորում են երկրի թատերական կյանքով ակտիվորեն հետաքրքրվող բեմական արվեստների բոլոր ուղղությունների ներկայացուցիչներին։ Կենտրոնների գործունեությունն ինչպես ազգային, այնպես էլ` միջազգային մակարդակի է։

ԹՄԻ-ն հիմնում է նաև մասնագիտացված տարբեր կոմիտեներ, որոնք ուսումնասիրում են բեմական արվեստի որոշակի նեղ ուղղություններ, ինչպիսին է, օրինակ, Հաղորդակցման կոմիտեն, որը նվիրված է թատրոնի առաջխաղացման համար մեդիայի դերն ուսումնասիրությանը, ինչպես նաև` Պարի միջազգային կոմիտեն։

## Ծանոթագրություններ

## Արտաքին հղումներ
*International Theatre Institute / Martha W. Coigney collection, 1946-2006, held by the Billy Rose Theatre Division, New York Public Library for the Performing Arts

Կատեգորիա:Թատրոն
Հո Յոն Չոն

**Հո Յոն Չոն** (, ), կորեացի մոդել։ «Vogue» ամսագիրը նրան անվանել է «թոփ մոդել կորեական ձևով» (Korea’s Next Top Model), նաև մասնակցել է համանուն շոուի չորրորդ եթեշրջանում, որտեղ զբաղեցրել է երկրորդ հորիզոնականը։ Ներկայումս ներառված է models.com-ի նորաձևության լավագույն 50 մոդելների ցանկում։

## Կարիերա
Հայտնի է իր ալ-կարմիր մազերով և խանդավառ կերպարով, սկսել է իր մոդելային կարիերան 16 տարեկան հասակում։ Մասնակցել է «Սեուլի նորաձևության շաբաթ» փառատոնին առանց գործակալի, որտեղ ընդունվել է աշխատանքի առանց ESteem Models ընկերության հետ պայմանագիր կնքելու և մասնակցություն է ունեցել «թոփ մոդել կորեական ձևով» հանրային ցուցադրությունում։ Շոուից հետո հայտնվել է Vogue Girl Korea, Nylon Korea և Wedding Elle Wedding ամսագրերում։

Համաշխարհային մակարդակում իր առաջնաելույթը կատարել է 2016 թվականին կայացած Louis Vuitton բացառիկ ցուցադրությունում, նաև Opening Ceremony-ում։ Այդ շրջանում մասնակցություն է ցուցաբերել Մարկ Ջեյկոբսի, Ֆենդիի, Max Mara-ի, Ալբերտա Ֆերետիի, Rag & Bone-ի ցուցադրություններում։

Մասնակցել է Ջերեմի Սքոթի, Թորի Բերչի, Topshop, Lanvin, Dolce & Gabbana, Missoni, Bottega Veneta, Էմիլիո Պուչիի, Շանելի, Miu Miu, Giambattista Valli, Prabal Gurung, Jason Wu, H&M, Jacquemus, Բարբերի, Acne Studios, Ռոբերտո Կավալի, Diesel, Versus (Versace), Narciso Rodriguez, Պակո Ռաբան, Schiaparelli, Dsquared2, Blumarine, Dundas, Zadig & Voltaire, Tod's, Etro և Gabriela Hearst ցուցադրություններում։

Հայտնվել է Sephora «Let's Beauty Together», Chanel, Gap, Hermès և Louis Vuitton ընկերությունների գովազդներում։ Եղել Է Vogue Japan, Vogue Korea, W Korea և Vogue ամսագրի հրատարակած հոդվածները որպես Harper's Bazaar Korea-ի լրացում, British Vogue, Dazed, Love magazine, CR Fashion Book և Into the Gloss ամսագրերի շապիկին։

2017 թվականին Models.com-ը ընտրել է նրան «Լավագույն առաջնաելույթ» (Top Newcomer) և «Տարվա մոդել» (Model of the Year) անվանակարգերում։

2021 թվականի սեպտեմբերի 17-ին նա կատարել է իր դեբյուտը դերասանության մեջ՝ նկարահանվելով Նեթֆլիքսի «Կաղամարի խաղ» հեռուստասերիալում։

2021 թվականի հոկտեմբերի 4-ին Չոնը դարձել է ինստագրամում ամենաշատ հետևորդներ ունեցող կորեացի դերասանուհին՝ հասնելով 18 միլիոն հետևորդի։

## Անձնական կյանք
Չոնը ծնվել է Հարավային Կորեայի Սեուլ քաղաքում։ Նա ավարտել է Դոնգդուկի կանանց համալսարանը և մասնագիտացել մոդելինգում։ Չոնը դերասան Լի Դոն Հվիի հետ հարաբերությունների մեջ է 2016 թվականից։

## Ծանոթագրություններ

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Օվերդրայվ (ֆիլմ)

«**Օվերդրայվ**» () ֆրանսիացի մարտական ռեժիսոր Անտոնիո Նեգրետի կողմից ֆրանսիական կինոնկար՝ երկու արկածախնդիր եղբայրների՝ հայտնի առևանգիչների մասին, ովքեր մեկնում են Ֆրանսիա, որտեղ կհանդիպեն դաժան և հանցավոր հեղինակության հետ։ Գլխավոր դերերում Սքոթ Իսթվուդը և Ֆրեդդի Թորպն են։ Ֆիլմի պրեմիերան կայացել է 2017 թվականի հուլիսի 20-ին Ռուսաստանում։

## Սյուժե
Եղբայրներ Էնդրյու և Գարեթ Ֆոսթերները (Սքոթ Իսթվուդը և Ֆրեդդի Թորպը) առևտուր են կատարում յուրօրինակ, բազմամիլիոն արժեք ունեցող մեքենաների գողության մեջ։ Մի անգամ նրանք յուրացրեցին մի մեքենա, որը աճուրդում գնվեց Մարսելի ամենաազդեցիկ մաֆիայի ներկայացուցիչ Ջակոմո Մորյեի համար (Սիմոն Ագբարյան)։ Ավազակապետը հեշտությամբ գտնում է Ֆոսթերներին և նրանց  դատապարտում մահվան, բայց եղբայրները հուսադրում և խոստանում են նրան  իր մրցակից Մորիեյի հավաքածուից գողանալ Մաքս Կլեմպի (Կլեմենս Շիկ) թանկարժեք Ferrari ավտոմեքենան։ Ավազակապետը նրանց տալիս է մեկ շաբաթ։ Եղբայրները արագ թիմ են հավաքում, որի մեջ նաև ներառված էր Էնդրյուի ընկերուհի Ստեֆանին (Անա դե Արմաս) և Ստեֆանիի գրպանահատ ընկերուհի Դեվինը (Գայա Ուայս) ու անցնում են գործի...

## Դերերում
* Սքոթ Իսթվուդը-Է*նդրյու Ֆոսթեր*
* Ֆրեդդի Թորպ-Գ*արրեթ Ֆոսթեր*
* Աննա դե Արմաս-Ստեֆանի
* Գայա Վայս-Դեվին
* Կլեմենս Շիկ-*Մաքս Կլեմպ*
* Սիմոն Ագբարյան-*Ջակոմո Մորյե*
* Մուսսա Մաասկրի-Պանախի
* Կաարիս-Ֆրենկ

Ֆիլմում կարող էին խաղալ՝ Մեթյու Գուդը, Ալեքս Պետիֆերը, Գարեթ Հեդլունդը, Ջեյմի Բելը, Բեն Բարնսը, Կարլ Ուրբանը, Սեմ Կլաֆլինը և Էմիլիա Քլարկը։

## Քննադատություն և ակնարկներ
The Hollywood Reporter-ը ֆիլմը գնահատեց որպես տարածված և անուղեղ, բայց ոչ չափազանց կեղծ։ Քննադատ Աննա Կուզմինայի կարծիքով «Օվերդրայվը» ոչ այլ ինչ է, եթե ոչ ֆիլմ «փայլուն գործողությունների, արևի, ծովի և հազվագյուտ մեքենաների մասին»։

## Ծանոթագրություններ



Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2017 ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Թրիլեր ֆիլմեր
Կատեգորիա:Ֆիլմեր այբբենական կարգով
Կատեգորիա:2010-ականների ֆրանսերեն ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Փարիզում նկարահանված ֆիլմեր
Ճչան քարադր

**Ճչան քարադր** () քարադրների ընտանիքի թռչուն։

## Բնութագիր
Ճչան քարադրը ունի 26 սմ երկարություն։ Մարմնի վերին մասի փետուրները մուգ մոխրագույն են։ Մարմնի ներքին մասը և վիզը սպիտակ են։ Թռչունի կրծքավանդակին կան երկու սև շերտեր։ Պոչը երկար է, մկրատաձև։ Փոքր թռչունը նման է տարեց թռչունին, միայն մարմնի վրայի սևը քիչ է։

## Տարածվածություն
Ճչան քարադրը բնադրում է Հյուսիսային, Կենտրոնական և Հարավային Ամերիկայի հյուսիսային մասում։ Ձմռանը հյուսիսում բնադրած տեսակները գաղթում են դեպի հարավ։ Հազվադեպ է թռչունը հայտնվում Արևմտյան Եվրոպայում։ Այն բնակվում է հիմնականում մշակովի հողատարածքներում և փնտրում է մարգագետիններ, արոտավայրեր, ճահճոտ, պարարտ հողեր և գետաբերաններ, հաճախ նաև շենքերի, միջատների, ճիճուների և այլ անողնաշարավորների մոտ։

## Բազմացում
Ճչան քարադրը գետնին՝ անցքի մեջ, ավելի քան 4 ձու է դնում, որի վրա ծնողները թուխս են նստում մոտ 4 շաբաթ։ Ձագերը ձվից դուրս են գալիս բացված աչքերով և մարմինը փետրածածկ, մի քանի ժամ անց նրանք լքում են բույնը՝ սնունդ փնտրելու համար։ Այնուամենայնիվ, ծնողները հոգ են տանում դրանց մասին, մինչև նրանք սովորեն ինքնուրույն թռչել։

## Պատկերասրահ

Պատկեր:Killdeer on nest (Charadrius vociferus).jpg
Պատկեր:Killdeer (Charadrius vociferus ternominatus) chest.JPG
Պատկեր:Killdeer (Charadrius vociferus) at a Kansas Lake.jpg
Պատկեր:Charadrius vociferus CT.jpg
Պատկեր:Killdeer (Charadrius vociferus) copulating.jpg
Պատկեր:Killdeer Nesting.JPG
Պատկեր:Charadrius vociferusFJ03P10CA.png
Պատկեր:Charadrius vociferus 01362t.JPG
Պատկեր:Killdeer in flight James Gardens.jpg
Պատկեր:Charadrius vociferus - 1905A.jpg
Պատկեր:Charadrius vociferus nest.jpg
Պատկեր:Charadrius vociferus map.svg|Տարածման արեալ


## Ծանոթագրություններ

## Գրականություն
* Peter Colston, Philip Burton։ *Limicolen – Alle europäischen Watvogel-Arten, Bestimmungsmerkmale, Flugbilder, Biologie, Verbreitung.* BlV Verlagsgesellschaft, München 1989, ISBN 3-405-13647-4
* Colin Harrison & Alan Greensmith։ *Vögel.* Dorling Kindersley Limited, London 1993,2000, ISBN 3-8310-0785-3
* Bryan Richard։ *Vögel.* Parragon, Bath, ISBN 1-4054-5506-3

## Արտաքին հղումներ
* Ռուսաստանի ողնաշարավոր կենդանիներ։ Ճչան քարադր 

Կատեգորիա:Կենտրոնական Ամերիկայի թռչուններ
Կատեգորիա:Հարավային Ամերիկայի թռչուններ
Կատեգորիա:Հյուսիսային Ամերիկայի թռչուններ
Կատեգորիա:Քարադրներ
Ծխելը թողնելու հեշտ միջոց

**Ծխելու թողնելու հեշտ միջոց** (), ինքնաօժանդակման գիրք, որի հեղինակը բրիտանացի Ալլեն Կարրն է։ Գիրքը նպատակ ունի օգնել մարդկանց թողնել ծխելը` առաջարկելով մի շարք տարբեր մեթոդներ։ Առաջին անգամ տպագրվել է 1985 թվականին։ Չնայած ներկայացվել է տարբեր հայտնի մարդկանց կողմից, բայց Կարրի մեթոդն ունեցել է սահմանափակ փորձառական ուսումնասիրություն։

## Նախապատմություն
30 տարի մոլի ծխող լինելուց հետո Կարրը թողել է ծխելը 1983 թվականին, 48 տարեկան հասակում։ Նա հետագայում թողել է հաշվապահի իր աշխատանքն ու նույն տարում բացել «հեշտ միջոցի» առաջին կլինիկան` կախվածություն ունեցող այլ մարդկանց օգնելու համար։ Կարրը ծխելը թողնելու և ավելորդ քաշից ազատվելու վերաբերյալ մի քանի գիրք է գրել, որոնցից մի քանիսը բեսթսելլեր են դարձել։

Կարրը գրում է, որ ծխելու կախվածությունը հոգեբանական է և սա ծխախոտից կախվածության ամենաակնառու գործոնն է։ Գիրքը բաժանված է 44 գլուխների, որոնց նպատակն է գրքի ընթերցումն ավարտելուց հետո ընթերցողին օգնել կայացնել ծխելը թողնելու որոշումը։

## Արձագանքներ
2015 թվականի տվյալներով Ալլեն Կարրի առաջարկած մեթոդի վերաբերյալ որևէ վերահսկված ուսումնասիրություն չի եղել։

Թոքաբան և ծխախոտից կախվածության փորձագետ Բերտրանդ Դոթզենբերգը համարում է, որ Ալլեն Կարրի մեթոդն ավելի շատ գործ ունի կախարդանքի, քան թե` վկայակոչված մեթոդների հետ։ Ըստ Դոթզենբերգի` եթե վարժվելու մեթոդներն ընդունելի են, ապա Կարրի գիրքը բաց է թողնում նիկոտինի ֆիզիկական կախվածությունն ու հակադրվում է փոխարինող բուժմանը։ Նա եզրակացնում է, որ բժիշկները պետք է դեմ լինեն Ալլեն Կարրի ծխելը թողնելու հեշտ մեթոդին։ Քննադատները նշել են, որ Բերտրանդ Դոթզենբերգն հետաքրքրված է կախվածության ամենօրյա ուսումնասիրմամբ, այլ ոչ թե կախվածության հնարավոր հաղթահարմամբ։

## Ծանոթագրություններ

## Արտաքին հղումներ
*

Կատեգորիա:1985 ոչ գեղարվեստական գրքեր
Կատեգորիա:Ինքնուսույց գրքեր
Սթիվ Հոուի

**Սթիվ Հոուի** (, ), ամերիկյան կինոյի և հեռուստատեսության դերասան։ Առավել հայտնի է «Ռիբա» հեռուստասերիալում խաղացած Վոնա Մոնթգոմերի դերով։ Խաղացել է նաև «Սուպեր վազք», «DOA: Ողջ կամ մահացած» և «Հարսնացուների պատերազմ» ֆիլմերում։ Նկարահանվել է «Անամոթներ» հեռուստասերիալում՝ Քևին Բոլի դերում։

## Կենսագրություն
Հոուին տեղափոխվել է Կոլորադո նահանգի Դենվեր քաղաքի միջնակարգ դպրոց։ Սովորել է Կոլորադո նահանգի Սթերլինգ քաղաքի Northeastern Junior քոլեջում։

## Կարիերա
Հոուն իր հեռուստատեսային կարիերան սկսել է «Շտապ օգնություն» և «Դրյու Քերիի շոուն» ֆիլմերում խաղացած էպիզոդիկ դերերով։

2001 թվականին նա ստացել է մշտական դեր «Ռիբա» հեռուստասերիալում, որտեղ նկարահանվել է մինչև 2007 թվականին նրա փակվելը։

2005 թվականին Քեյ Սի Քարլայլի դերում նկարահանվել է «Սուպեր վազք» մարտաֆիլմում։ 2006 թվականին «DOA: Ողջ կամ մահացած» ֆիլմում ստացել է Վեզերբիի դերը։ 2009 թվականին Էն Հեթուեյի և Քեյթ Հադսոնի հետ միասին նկարահանվել է «Հարսնացուների պատերազմ» ֆիլմում։ Այդ նույն թվականին ստացել է գլխավոր դեր «Սթան Հելսինգ» ֆիլմում։ 2010 թվականին խաղացել է «Պայծառատես» հեռուստասերիալի էպիզոդներից մեկում։

2010 թվականի ամռանը միացել է «Անամոթներ» հեռուստասերիալի դերասանական կազմին՝ խաղալով Քևին Լեթի դերը։

2012 թվականին հայտնի է դարձել, որ Զոի Կազանի և Մարկ Ֆոյերսթինի հետ խաղալու է «Քո աչքերի մեջ» ֆիլմում։ 2013 թվականին Ջեքսի դերով խաղացել է «Նորեկը» հեռուստասերիալի էպիզոդում։

## Անձնական կյանք
Հոուն ամուսնացած է դերասանուհի Սառա Շահի հետ։ Զույգը նշանադրվել է 2007 թվականին Հավայան կղզիներում արձակուրդի ժամանակ և ամուսնացել՝ 2009 թվականի փետրվարի 7-ին Լաս Վեգասում։ 2009 թվականի հուլիսի 8-ին զույգը ունեցել է որդի՝ Ուիլյամ Վուլֆը։ 2015 թվականի մարտի 1-ին զույգը ունեցել է երկվորյակներ՝ դուստր՝ Վիոլետ Մոու Հուոն և որդի՝ Նոքս Հոուն։

## Ֆիլմագրություն

## Ծանոթագրություններ

Կատեգորիա:1977 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հուլիսի 12 ծնունդներ
Կատեգորիա:Սան Անտոնիո քաղաքում ծնվածներ
Պաբլո Մաֆեո

**Պաբլո Կարմինե Մաֆեո Բեսերա** (, ), իսպանացի ֆուտբոլիստ, գերմանական «Շտուտգարտ» ակումբի պաշտպան, որը վարձավճարով հանդես է գալիս «Ժիրոնայում»։

## Կենսագրություն
Ծնվել է Սան Խուան Դեսպիում (Բարսելոնա, Կատալոնիա)։ 2003 թվականին միացել է Էսպանյոլի երիտասարդական թիմին։ 2013 թվականի ապրիլի 7-ին 15 տարեկան հասակում կատարել է նորամուտը «Էսպանյոլ Բ-ի» կազմում՝ դուրս գալով փոխարինման Սեգունդա Բ-ի՝ «Կոնստանցիա» ակումբի դեմ խաղում (1։0)։

## Կարիերա
### «Մանչեսթեր Սիթի»
2013 թվականի հուլիսի 3-ին Պաբլո Մաֆեոն իր հայրենակից Մանու Գարսիայի հետ միասին տեղափոխվել է «Մանչեսթեր Սիթի»։

2015 թվականի օգոստոսի 29-ին ակումբի մարզիչ Մանուել Պելեգրինին Մաֆեոյին հրավիրել է մասնակցելու «Ուոթֆորդի» դեմ խաղին (2։0), բայց այդպես էլ խաղադաշտ դուրս չի եկել։ Հետագայում նա ևս մի քանի անգամ հայտնվել է պահեստայինների նստարանին, և դրանից բացի երիտասարդական թիմի կազմում մասնակցել է ՈՒԵՖԱ երիտասարդական լիգային։

2016 թվականի օգոստոսի 24-ին Մաֆեոն կատարել է նորամուտը «քաղաքացիների» կազմում Չեմպիոնների Լիգայի որակավորման փուլի՝ «Ստյաուայի» դեմ խաղում (1։0)։ Հոկտեմբերի 26-ին Պաբլոն անցկացրել է երկրորդ հանդիպումը ակումբի կազմում՝ մասնակցելով Ֆուտբոլային լիգայի գավաթի խաղարկության «Մանչեսթր Յունայթեդի» դեմ խաղին (0։1)։

### «Ժիրոնա»
2016 թվականի հունվարի 13-ին Մաֆեոն, «Մանչեսթեր Սիթիի» հետ նոր եռամյա պայմանագիր կնքելուց հետո, վարձավճարով միացել է Սեգունդայում հանդես եկող «Ժիրոնային» մեկ տարի ժամկետով։ Փետրվարի 7-ին նա կատարել է նորամուտը չափահասների մակարդակում՝ փոխարինելով Բորխա Գարսիային «Խիմնաստիկի» դեմ խաղում (1։1)։

Դեկտեմբերի 27-ին հայտնի է դարձել, որ Մաֆեոն երկրորդ անգամ վարձավճարային հիմունքներով վերադարձել է «Ժիրոնա»՝ սկսած հունվարի 1-ից։ 2017 թվականի ապրիլի 15-ին նա հեռացվել է խաղադաշտից «Տեներիֆեի» դեմ խաղում (3։3)։ Մայիսի 28-ին «Խիմնաստիկի» դեմ խաղի (1։3) առաջին րոպեին նա խփել է իր առաջին գոլը պրոֆեսիոնալ կարիերայում։

2017 թվականի հուլիսի 31-ին Մաֆեոն երրորդ անգամ վարձավճարով տեղափոխվել է «Ժիրոնա», որը անցել էր Իսպանիայի առաջնություն։

### «Շտուտգարտ»
2018 թվականի մայիսի 14-ին Մաֆեոն դարձել է «Շտուտգարտ» ակումբի լիարժեք խաղացող։ Մամուլի տվյալներով՝ տրանսֆերի արժեքը կազմել է 9 միլիոն եվրո։

### Վարձավճարով «Ժիրոնայում»
2018 թվականի ամռանը Պաբլո Մաֆեոն մեկ տարվա վարձավճարային հիմունքներով վերադարձել է «Ժիրոնա», որը դուրս էր մնացել է Պրիմերայից և հանդես էր գալիս Սեգունդայում։

## Ակումբային վիճակագրություն
*2017 թվականի օգոստոսի 6-ի տվյալներով*

## Ծանոթագրություններ

## Արտաքին հղումներ
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Իսպանացի ֆինանսիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Իսպանացի տղամարդ ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Ուեսկայի ֆուտբոլիստներ
Միխայիլ Ավիլով (այլ կիրառումներ)

**Միխայիլ Ավիլով** անուն-ազգանունը կարող է վերաբերել հետևյալ անձանց.

* Միխայիլ Ավիլով, ռուս խորհրդային գրող։
* Միխայիլ Ավիլով, ռուս և խորհրդային նկարիչ, ուսուցիչ։
Կարմիր ժիլետով տղան

**«Կարմիր ժիլետով տղան»** (), ֆրանսիացի նկարիչ, պոստիմպրեսիոնիզմի կարկառուն ներկայացուցիչ Պոլ Սեզանի նկարներից։ Այս ստեղծագործությունը հեղինակը վրձնել է 1888-ից 1890 թվականներն ընկած ժամանակահատվածում։ Յուղաներկով կտավի չափերն են 80 × 64.5 սմ։

Այսօր «Կարմիր ժիլետով տղան» ստեղծագործությունը գտնվում է Էմիլ Բյուրլեի ֆոնդի հավաքածուում (Ցյուրիխ, Շվեյցարիա)։

## Պատմություն
Պոլ Սեզանը նկարի հերոսին՝ կարմիր ժիլետով իտալացի տղային նկարել է չորս անգամ։

«Կարմիր ժիլետով տղան» ստեղծագործության այս տարբերակը հեղինակը վրձնել է 1888 թվականին։ Առաջին գնորդը եղել է արվեստի գործերի վաճառական Ամբրուազ Վոլարը. վերջինս կտավը ձեռք է բերել 1895 թվականին։ 1909 թվականին նկարը ձեռք է բերում հունգարացի կոլեկցիոներ Մարցել Նեմեշը, իսկ 1913 թվականին՝ գերմանացի վաճառական Գոտլիբ Ռիբերը։

Էմիլ Բյուրլեն Սեզանի այս կտավը ձեռք է բերել 1948 թվականին Ռիբերից։ Բյուրլեի մահից հետո, 1956 թվականին, նրա ժառանգները կտավը նվիրաբերեցին Էմիլ Բյուրլեի ֆոնդի հավաքածուին, որտեղ էլ պահվում է սկսած 1960 թվականից։

Նկարի մյուս տարբերակները պահպանվում էն Միացյալ Նահանգների թանգարաններում։

2008 թվականի փետրվարին «Կարմիր ժիլետով տղան» ստեղծագործությունը, որի արժեքը գնահատված է 91 միլիոն դոլար, հափշտակվել է թանգարանից։ 2012 ապրիլին նկարը հայտնաբերվել է Սերբիայում ու հետ վերադարձվել ֆոնդի հավաքածու։

## Նկարագիր
Նկարում պատկերված է կարմիր ժիլետով տղա։ Հիմնականում նկարված է հարուստ ու հագեցած թափանցիկ երանգներով։ Կոմպոզիցիան կառուցված է հիմնականում երեք անկյունագծով՝ տղայի մեջքից մինչև գլուխը, մուգ կանաչ վարագույրը տղայի թիկունքում և նստատեղի ու սեղանի միջև գոյացած անկյունը։ Դրանց հակադրվում են տղայի ձեռքի ու ոտքի դիրքը։

## Ծանոթագրություններ

## Արտաքին հղումներ
* Catalogue entry – The Paintings of Paul Cézanne

Կատեգորիա:1888 նկարներ
Կատեգորիա:Արվեստի գողացված գործեր
Կատեգորիա:Դիմանկարներ
Կատեգորիա:Իմպրեսիոնիզմ
Կատեգորիա:Պոլ Սեզանի նկարներ
Կատեգորիա:Ֆրանսիայի արվեստ